open-index/open-wikipedia-markdown huggingface dataset:
Φρούριο της Καμενίτσας

Το **Φρούριο της Καμενίτσας** αναφέρεται Φράγκικο κτίσμα στο χωριό Καμενίτσα Αχαΐας, που δεν διασώζεται σήμερα. Βάση των ιστορικών  περιγραφών   πιθανότατα βρισκόταν στο λόφο του προφήτη Ελισαίου και ήταν σε μικρή απόσταση από την θάλασσα όπου βρισκόταν και το μεσαιωνικό λιμάνι του οικισμού στην τοποθεσία Καμίνια. 

Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας και ανήκε στην Αρχεπισκοπική Λατινική Βαρωνία της Πάτρας. Το 1364 αναφέρεται σε κατάλογο των φρουρίων που ανήκαν στον Λατίνο αρχιεπίσκοπο Πάτρας, ενώ το 1408 αναφέρεται μόνο πύργος. Το 1429 ο φρούραρχος του Ιωαννίκιος Βολότας το παράδωσε μαζί με τα κλειδιά του στον Κωνσταντίνο Παλαιολόγο, στις 3 Ιουνίου 1429 εκεί διανυκτέρευσαν ο Κωνσταντίνος με τον αδελφό του Θωμά. Το 1471 όταν η περιοχή πέρασε υπό Ενετική κατοχή αναφέρεται κατεστραμμένο. 

## Πηγές
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Βολότας, λήμμα Καμενίτσα.
* Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009. ISBN 978-960-99129-0-7. (ιδίως σελ. 89)

Κατηγορία:Κάστρα της Αχαΐας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Κάστρα του Πριγκιπάτου της Αχαΐας
Καλέντζι Κορινθίας

Το **Καλέντζι** είναι ένα ημιορεινό χωριό της Περιφερειακής Ενότητας Κορινθίας στην Πελοπόννησο.

## Γεωγραφικά στοιχεία - αξιοθέατα
Το Καλέντζι βρίσκεται στο κέντρο του νομού Κορινθίας, σε απόσταση περίπου 21 χιλιομέτρων ΝΔ. από την Κόρινθο (μέσω Άσσου), περίπου 20 χιλιομέτρων Ν.-ΝΑ. από το Κιάτο (μέσω Βραχατίου) και 10 χιλιομέτρων Ν.-ΝΔ. από το Ζευγολατιό (έδρα δήμου). Είναι κτισμένο στους βορειοδυτικούς πρόποδες του όρους Φωκάς ή Φουκάς, γνωστό και ως Απέσσας, σε υψόμετρο 320 μέτρων. Η μοναδική εκκλησία του χωριού είναι ο Άγιος Κωνσταντίνος, ωστόσο λίγο έξω και βόρεια από το χωριό υπάρχει και η ανδρώα Ιερά Μονή Παναγίας Πάντων Χαράς. Στην κορυφή του βουνού υπάρχει το εκκλησάκι της Παναγιάς, το οποίο είναι μέσα στο βράχο, ενώ, σύμφωνα με ιστορικούς, ένας μοναχός, ονόματι Φωκάς, έζησε εκεί. Το  χωριό είναι γνωστό για την καλής ποιότητας σουλτανίνα που παράγει. Επιπλέον, το χωριό παράγει λάδι καθώς και βερίκοκα. Μαζί με το Ζευγολατιό αποτελούν τη δημοτική κοινότητα Ζευγολατιού που υπάγεται στη δημοτική ενότητα Βόχας του δήμου Βέλου - Βόχας, ενώ σύμφωνα με την απογραφή 2011 έχει 334 μονίμους κατοίκους.

## Ιστορικά στοιχεία
Το χωριό κατοικήθηκε για πρώτη φορά το 1920 από βοσκούς οι οποίοι κατέβηκαν από το όρος Κυλλήνη (σημερινή Ζήρεια) με τα ζώα τους, με σκοπό να ξεχειμωνιάσουν. Ιστορικές πηγές αναφέρουν πως το χωριό πήρε το όνομα του από έναν βοσκό ονόματι Καλέντζης. Οι πρώτοι κάτοικοι του  χωριού, σύμφωνα με ιστορικές πηγές, είχαν το επίθετο Βαρβιτσιώτης. Σήμερα στο  χωριό συναντάς συχνά το επίθετο αυτό καθώς επίσης και τα επίθετα Μητσόπουλος, Τσάτσαρης και Μαγγίνας. Τα τέσσερα αυτά ονόματα είναι και η πλειοψηφία του χωρίου.

Στην κορυφή του Φωκά (υψόμετρο 862 μέτρα) έχουν εντοπιστεί υπολείμματα μεγάλου βωμού στάχτης, που πιθανολογείται ότι είναι του Απεσάντιου Διός. Ο μεγάλος αριθμός κεραμικών κατάλοιπων που βρέθηκαν χρονολογούνται στη γεωμετρική περίοδο (4ος αιω. π.Χ.) και αποτελούν ένδειξη ότι ο τόπος υπήρξε σημαντικός τόπος λατρείας. Στο ύψωμα υπάρχουν υπολείμματα μεσαιωνικού τείχους και οικισμού. καθώς και κάστρου που επόπτευε τις πεδιάδες της αρχαίας Νεμέας και της Βόχας και αποτελούσε οπτικό σύνδεσμο του Ακροκορίνθου με τα φρούρια της περιοχής της Στυμφαλίας και της δυτικής Κορινθίας. Από το 1993 η περιοχή έχει ανακηρυχθεί αρχαίο μνημείο.

Τέλος σήμερα το χωριό δεν έχει πάνω από 200 κατοίκους και παρά μόνο ένα καφενείο.

## Παραπομπές


Καλεντζι
Κατηγορία:Δήμος Βέλου-Βόχας
Κάστρο Χώτσας Βεσινίου

Το **Κάστρο της Χώτσας** είναι κάστρο της Φραγκοκρατίας, τα ερείπια του οποίου διασώζονται κοντά στο χωριό Βεσίνι της Επαρχίας Καλαβρύτων στο Νομό Αχαΐα. Βρίσκεται στην κορυφή μικρού λόφου που ονομάζεται «Καστέλλι» και το τείχος του περικλείει έκταση τριών περίπου στρεμμάτων. Εντός του κάστρου υπάρχουν ερείπια 20 περίπου οικιών, ερείπια πύργων και ερείπια μιας υδατοδεξαμενής.

Το κάστρο αναφέρεται ότι κτίστηκε κατά την Φραγκοκρατία και ότι αποτελούσε ιδιοκτησία του Βαρώνου της Άκοβας και εχρησιμοποιήτω μαζί με άλλα γειτονικά οχυρά για τον έλεγχο του τιμαρίου της Στρέζοβας. Ανασκαφικά ευρήματα δείχνουν ότι το κάστρο περιλάμβανε οικισμό, πιθανότατα το Βεσίνι, που αναφέρεται με την έναρξη της Τουρκοκρατίας ότι είχε 13 οικογένειες και ήταν έδρα του τιμαρίου του Βεσινιού. 

Όταν τον 14ο αιώνα την περιοχή καταλάμβανε ο Εβρενός Μπέης, που είχε συμμαχήσει με την Καταλανική εταιρεία, το κάστρο και ο οικισμός δεν αντιστάθηκαν και δεν καταστράφηκαν όπως άλλα γειτονικά. Επί Α΄ Τουρκοκρατίας έγινε το οικονομικό κέντρο της περιοχής της Στρέζοβας, όπου εκεί συλλέγονταν οι Οθωμανικοί φόροι. Άγνωστο σε ποια εποχή εγκαταλείφθηκε το κάστρο και ο οικισμός.

## Πηγές
* 
* Σύντομη ιστορία της Δάφνης (Στρέζοβα) Αχαΐας, κείμενο: Γιάννης Μπουσιούτης. dafneos.gr. Ανακτήθηκε: 9 Μαΐου 2013.

Κατηγορία:Κάστρα της Αχαΐας
Κατηγορία:Βαρωνία της Άκοβας
Κατηγορία:Κάστρα του Πριγκιπάτου της Αχαΐας
Κ
Αυτή η γη είναι δική μας

Το ***Αυτή η γη είναι δική μας*** είναι ελληνική κινηματογραφική ταινία του 1967, σε σενάριο Γιώργου Ολύμπιου και σκηνοθεσία Γρηγόρη Γρηγορίου.

## Υπόθεση

Ο μπαρμπα-Ζάχος με τον γιο του, Κωνσταντή, εργάζονται χρόνια στα κτήματα του Θανάση Δημούλια. Επειδή η Βασιλική, η κόρη του κτηματία, αρραβωνιάζεται έναν γεωπόνο από την Αθήνα, ο Κωνσταντής αποφασίζει να μεταναστεύσει, μην αντέχοντας στην ιδέα να δει τη Βασιλική να παντρεύεται κάποιον άλλο.

Πεθαίνοντας ο γερο-κτηματίας, ο Αθηναίος αρραβωνιαστικός αποφασίζει να κλέψει το χρηματοκιβώτιο του πατέρα της αρραβωνιαστικιάς του ενοχοποιώντας τον Κωνσταντή. Τελικά, θα αποδειχθεί η αθωότητα του Κωνσταντή, ενώ ο γαμπρός θα αποδειχθεί πως δεν είναι γεωπόνος αλλά ένας κοινός απατεώνας. Ο Κωνσταντής θα αποφυλακισθεί και θα παντρευτεί την κόρη του κτηματία και τα κτήματα θα προφυλαχθούν από τους απατεώνες.

## Διανομή ρόλων

* Ελένη Ανουσάκη - Βασιλική Δημούλια**'
* [[Θανάσης Μυλωνάς]] - Πέτρος Μανωλίδης
* [[Πέτρος Φυσσούν]] - Κωνσταντής**'
* Μάκης Ρευματάς - αστυνόμος
* Λαυρέντης Διανέλλος - Ζάχος, πατέρας Κωνσταντή**
* Βάσος Ανδρονίδης - Λουκάς
* Χριστόφορος Χειμάρας - Θανάσης Δημούλιας, πατέρας Βασιλικής
* Εύα Ευαγγελίδου - Μαριγώ
* Χριστόφορος Ζήκας - Γιάννης Ποτούλης
* Αντώνης Βούλγαρης - Μούργος
* Φέφη Μπαλλή - ερωμένη Πέτρου
* Δημήτρης Ντάρλας - χαρτοπαίχτης

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ. 140-141
## Εξωτερικοί σύνδεσμοι
*
**[https://www.themoviedb.org/movie/686221?language=el-GR Αυτή η γη είναι δική μας]* στο TMDb

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ελληνικές ταινίες δράσης
Κατηγορία:Ελληνικές ασπρόμαυρες ταινίες
Κοκοβιός και Σπάρος στα δίχτυα της Αράχνης

Το ***Κοκοβιός και Σπάρος στα δίχτυα της Αράχνης*** είναι ελληνική κωμική ταινία του 1967 σε σενάριο Νίκου Τσιφόρου και σκηνοθεσία Γρηγόρη Γρηγορίου. Πρωταγωνιστούν οι Αλέκος Τζανετάκος και Πέτρος Γιαννακός.

## Πλοκή

Ένας διάσημος καθηγητής και ερευνητής βρίσκεται δολοφονημένος μόλις ανακάλυψε την *ακτίνα της ζωής*. Πιθανοί δράστες είναι η *Αράχνη* και η Μόνα, βοηθός του καθηγητή. Οι Κοκοβιός και Σπάρος, οι δύο αφελείς υπηρέτες του επιστήμονα, φεύγουν παίρνοντας μαζί τους και τον τύπο της εφεύρεσης. Η *Αράχνη* ματαίως προσπαθεί να τους παγιδεύσει για να τους αποσπάσει τον τύπο της εφεύρεσης και τελικά συλλαμβάνεται από την αστυνομία. Όμως, το χαρτί που είχαν οι δύο υπηρέτες δεν περιείχε παρά κοινούς λογαριασμούς του μπακάλη.

## Διανομή ρόλων
* Πέτρος Γιαννακός - Κοκοβιός**'
* [[Αλέκος Τζανετάκος]] - Σπάρος**'
* Μαρίνα Πεφάνη - Μόνα, βοηθός καθηγητή
* Χριστόφορος Ζήκας - αρχηγός σπείρας
* Ταϋγέτη - μάγισσα
* Θόδωρος Κεφαλόπουλος - ιδιοκτήτης ταβέρνας "Ψαροπούλα"
* Γιάννης Φύριος - επιθεωρητής καθαριότητας του δήμου
* Γιώργος Νέζος - αξιωματούχος παρασημοφόρησης
* Χρήστος Τσαγανέας - αξιωματούχος παρασημοφόρησης
* Έρση Δοξακοπούλου - μέλος σπείρας
* Μαίρη Γκότση - μέλος σπείρας
* Δημήτρης Καρυστινός - μέλος σπείρας
* Νίκος Νεογένης - καθηγητής
* Νίτσα Αβαταγγέλου - Ινδή τουρίστρια στο λόμπι του ξενοδοχείου

## Παραγωγή
Παρότι οι Γιώργος Νέζος και Χρήστος Τσαγανέας δεν αναγράφονται στους τίτλους, εμφανίζονται στην τελευταία σκηνή, κατά την τελετή παρασημοφόρησης των ηρώων. 

## Κυκλοφορία
Η ταινία έκανε πρεμιέρα στις 4 Απριλίου 1967 στους κινηματογράφους «Ίρις» και «Κοσμοπόλιτ» της Αθήνας καθώς και στο «Ολύμπιον» του Πειραιά.

## Υποδοχή
Η ταινία έκοψε στην πρώτη της προβολή 42.028 εισιτήρια και έλαβε την 93η θέση σε σύνολο 117 ταινιών.

## Παραπομπές


## Βιβλιογραφία
* *Γρηγόρης Γρηγορίου*, εκδ. Αιγόκερως, Αθήνα, 1996, σελ.141/144
* Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Όχι,.. κύριε Τζόνσον

Το ***Όχι,.. κύριε Τζόνσον*** είναι ελληνική κωμική ταινία του 1965, σε παραγωγή Τζέιμς Πάρις και σε σενάριο και σκηνοθεσία Γρηγόρη Γρηγορίου.

## Πλοκή
Ο Τζον Τζόνσον, αντιπρόσωπος μιας αμερικανικής εταιρείας που εμπορεύεται φρούτα, προσπαθεί να προωθήσει στην Ελλάδα ένα χυμό ντομάτας με την ονομασία "Κόκκινο Άλογο". Στο ξενοδοχείο όπου μένει, πέφτει θύμα ενός ψευτοκαθηγητή εντομολόγου, ο οποίος του νοικιάζει ένα παραθαλάσσιο σπίτι που δεν είναι δικό του. Για τη διαφήμιση του προϊόντος χρησιμοποιεί μια γνωστή τραγουδίστρια που τυχαίνει να είναι συγγενής με τον Θανάση, υπάλληλο του γραφείου εισαγωγών και βασικό συνεργάτη του. 

Ο Τζόνσον ερωτεύεται την τραγουδίστρια και όταν αποτυγχάνει το εγχείρημά του, επιλέγει να μείνει μόνιμα στην Ελλάδα και να ασχοληθεί με τις εξαγωγές κρασιών και ρετσίνας στην Αμερική.**

## Ηθοποιοί
Στη ταινία συμμετέχουν οι εξής ηθοποιοί :

## Παραγωγή
Το σενάριο της ταινίας έγραψε ο Μιχάλης Γρηγορίου και την παραγωγή έκανε ο Τζέιμς Πάρις. Η μουσική είναι του Γιάννη Μαρκόπουλου και η φωτογραφία του Αριστείδη Καρύδη-Φουκς, ο οποίος έκανε και το μοντάζ της ταινίας. Τα σκηνικά είναι του Τάσου Ζωγράφου.

Στο πλαίσιο του ρόλου της, η Βούλα Ζουμπουλάκη ερμηνεύει τα τραγούδια «Παλικάρια», «Τι να πω και τι να κάνω» και «Στα μάτια σου γεννήθηκα» του Γιάννη Μαρκόπουλου, τα οποία όμως δεν πέρασαν στη δισκογραφία.
## Κυκλοφορία
 
Η ταινία στην πρώτη κινηματογραφική προβολή έκοψε 91.704 εισιτήρια και έλαβε την 56η θέση σε σύνολο 101 ταινιών. 
## Διακρίσεις

Απέσπασε το Βραβείο Σεναρίου στο 6ο Φεστιβάλ Κινηματογράφου Θεσσαλονίκης το 1965 και το Βραβείο Σκηνοθεσίας στα κρατικά βραβεία.

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ. 136-137
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ελληνικές ασπρόμαυρες ταινίες
Μια γυναίκα κατηγορείται

Το ***Μια γυναίκα κατηγορείται*** είναι  ελληνική δραματική ταινία του 1966, σε σκηνοθεσία Γρηγόρη Γρηγορίου και σενάριο του Γιάννη Μαρή από τη Σπηλιώτης Φιλμ.

## Πλοκή

Ο Ανδρόνικος Δενδρινός, ένας πλούσιος μεσήλικας, δολοφονείται με δηλητήριο. Η κατά πολύ νεότερή του σύζυγος, Ελεονώρα (Μάρω Κοντού), δικάζεται ως ύποπτη για τη δολοφονία. Ο Ανδρέας Δενδρινός (Λευτέρης Βουρνάς), ανιψιός του δολοφονηθέντος, πιστεύει στην αθωότητα της Ελεονώρας, με την οποία είναι ερωτευμένος, και προσπαθεί να τη βοηθήσει. Τελικά αθωώνεται, όμως στη συνέχεια αποκαλύπτεται συγκυριακά πως ο δολοφόνος ήταν τελικά η σύζυγός του Δενδρινού, καθώς δολοφονεί τον σύζυγό της και έπειτα οργανώνει άλλοθι, ώστε να αθωωθεί στη δίκη και να ζήσει τον έρωτά της με τον Γιώργο Μαυροσπάθη (Μιχάλης Νικολινάκος) έχοντας εισπράξει την κληρονομιά. Όμως, αφενός εκείνος δεν γνωρίζει τίποτα και δεν έχει συμμετάσχει στη δολοφονία, αφετέρου η αφήγηση στηρίζεται στην παρακολούθηση της δίκης και μόνο στο τέλος μαθαίνουμε ότι το δικαστήριο παραπλανήθηκε και η κατηγορούμενη ήταν τελικά ένοχη. Μπροστά στο αδιέξοδο, η δολοφόνος τελικά αυτοκτονεί με πιστόλι.

## Διανομή ρόλων
* Μάρω Κοντού - Ελεονώρα Δενδρινού
* Λευτέρης Βουρνάς - Ανδρέας Δενδρινός
* Βάσος Ανδρονίδης - Καλαντζής
* Μιχάλης Νικολινάκος - Γιώργος Μαυροσπάθης

## Υποδοχή
Η ταινία πραγματοποίησε την πρώτη της κινηματογραφική προβολή στις 17 Οκτωβρίου 1966  και, κόβοντας 126.704 εισιτήρια, έλαβε την 51η σειρά σε σύνολο 117 ταινιών.

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ. 139-140
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
*
*nikolinakos.com 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Δικαστικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Γιάννη Μαρή
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Πόθοι στον καταραμένο βάλτο

Το ***Πόθοι στον καταραμένο βάλτο*** είναι ασπρόμαυρη ελληνική ερωτική ταινία δράσης, παραγωγής Σπηλιώτης Φιλμ σε σκηνοθεσία Γρηγόρη Γρηγορίου. 

## Πλοκή

Ο Πέτρος και η Μαριάννα ληστεύουν ένα χρηματοκιβώτιο από έναν πλούσιο ηλικιωμένο. Ενώ ο Πέτρος κοιμάται στο πίσω µέρος ενός αυτοκινήτου, η Μαριάννα κρύβει το χρηματοκιβώτιο σε έναν βάλτο με σκοπό να καρπωθεί αποκλειστικά το περιεχόμενό του και, αμέσως μετά, λιποθυµά. Κοντά στον βάλτο μένουν δύο αδέλφια - οι μοναδικοί κάτοικοι ενός έρημου χωριού μαζί με την ψυχοκόρη του ενός, τη Μαρία. Η παρουσία της Μαριάννας αναστατώνει τους δύο άντρες κι ο ένας από τους δύο -ο Νικήτας- θα προσπαθήσει να τη βοηθήσει. Την ίδια στιγμή αναζητά το θησαυρό κι ο Πέτρος. Από τη μεταξύ τους αναμέτρηση το ζευγάρι των κακοποιών θα σκοτωθεί, ενώ ανάλογο τέλος θα έχει κι ο Νικήτας, που θα θανατωθεί από τον Πέτρο.

## Διανομή ρόλων''''

## Υποδοχή
Η ταινία στην πρώτη της προβολή έκοψε 67.442 εισιτήρια και ήλθε 74η σε σύνολο 117 ταινιών.

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ.140
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές ταινίες δράσης
Κατηγορία:Ελληνικές ερωτικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κάστρο του Τάρταρη

Το **Κάστρο του Τάρταρη** ή **Κάστρο του Σοπωτού** είναι Φράγκικο κτίσμα του 13ου αιώνα που ερείπια του σήμερα σώζονται κοντά στο χωριό Σοπωτό (πλέον Αροανία) της πρώην Επαρχίας Καλαβρύτων στο ορεινό τμήμα του Νομού Αχαΐας. Αναφέρεται ως μικρό ερειπωμένο σήμερα κάστρο που βρίσκεται σε παρυφάδα του ορεινού όγκου του Ερύμανθου που λέγεται Τάρταρης, 32 περίπου χιλιόμετρα νοτιοδυτικά των Καλαβρύτων σε υψόμετρο 1440 μέτρα. 

Κτίστηκε ανάμεσα στο 1204 - 1300, από τους Φράγκους του Πριγκιπάτου της Αχαΐας και τότε ανήκε στην Βαρωνία των Καλαβρύτων. Ήταν μικρό σε μέγεθος κάστρο που χρησιμοποιούνταν κυρίως από στρατιωτική φρουρά. Το κάστρο όπως και η γύρω περιοχή από το 1300 και μετά άλλαζε χέρια ανάμεσα στους Βυζαντινούς και τους Φράγκους του Πριγκιπάτου της Αχαΐας έως το 1460 που όλη η Πελοπόννησος κατακτήθηκε από την Οθωμανική Αυτοκρατορία. 

Η περιοχή που βρίσκεται το κάστρο κατά την Φραγκοκρατία λεγόταν "Στρέζοβα" και ήταν μοιρασμένη ανάμεσα στις βαρωνίες των Καλαβρύτων και της Άκοβας. Για την ασφάλεια και έλεγχο των τιμαρίων τους στην Στρέζοβα οι βαρώνοι των Καλαβρύτων και της Άκοβας είχαν κτίσει πολλά μικρά τέτοια φρούρια σε όλη την γύρω και ευρύτερη περιοχή.

## Παραπομπές


## Εξωτερικοί σύνδεσμοι
* Κάστρο Τάρταρη ή Κάστρο Σοπωτού. kastra.eu. Ανακτήθηκε: 15/12/2017.

Κατηγορία:Βαρωνία των Καλαβρύτων
Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κ
Λίνα Κουτήφαρη

Η **Λίνα (Παυλίνα) Κουτήφαρη ** του Ευαγγέλου,  το γένος Τσακίρη,  (Σμύρνη 1921 – Αθήνα, 22 Μαρτίου 1991), ήταν Ελληνίδα γιατρός, η πρώτη Ελληνίδα κυτταρολόγος, καθηγήτρια Πανεπιστημίου και πολιτικός. Εξελέγη βουλευτής (1974) στο υπόλοιπο του πρώην Δήμου Αθηναίων και υπηρέτησε ως υφυπουργός Εθνικής Παιδείας και Θρησκευμάτων από το 1976 ως το 1977.

## Καριέρα
Σπούδασε Ιατρική στα πανεπιστήμια Αθηνών και Νέας Υόρκης. Υπήρξε μαθήτρια του Γεώργιου Παπανικολάου και το 1955 ανέλαβε πρώτη διευθύντρια του κυτταρολογικού τμήματος του νοσοκομείου "Αλεξάνδρα" . Ήταν επίσης υφηγήτρια του πανεπιστημίου Αθηνών.

Εξελέγη βουλευτής  με 16.390 ψήφους με τη Νέα Δημοκρατία στις εκλογές του 1974

Στην κυβέρνηση του Καραμανλή χρημάτισε υφυπουργός Εθνικής Παιδείας και Θρησκευμάτων από τις 10 Σεπτεμβρίου 1976 ως τις 21 Οκτωβρίου 1977.

Πέθανε το 1991 και κηδεύτηκε στις 23 Μαρτίου 1991. Ήταν παντρεμένη με τον Βασίλειο Κουτήφαρη και μητέρα του Χρήστου και της Ιωάννας.

## Παραπομπές


## Εξωτερικοί σύνδεσμοι
* ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 , , ανάκτηση 9-5-2013.

Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες ιατροί του 20ού αιώνα
Κατηγορία:Έλληνες κυτταρολόγοι
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Οικογένεια Κουτούφαρη
Ποντικόκαστρο

Το **Κάστρο Μπο Βουάρ ή Μποβουάρ** σήμερα και **Μπελ Βεντέρε ή Ποντικόκαστρο ή κάστρο του Κατάκωλου**, είναι Φράγκικο κτίσμα στο Κατάκωλο Ηλείας 13 χιλιόμετρα από τον Πύργο. Βρίσκεται κτισμένο πάνω σε λόφο ιχθύς που ονομάζεται έτσι λόγω τους σχήματος του πάνω από τον κόλπο του Αγίου Ανδρέα βορειοδυτικά του Κατάκωλου και σώζονται λίγες οχυρώσεις, τείχη και πύργοι.

Το κάστρο κτίστηκε από τους Φράγκους του Πριγκιπάτου της Αχαΐας τον 13ο αιώνα πάνω στην ακρόπολη της αρχαίας Φειάς όπου ήδη υπήρχε βυζαντινό οχυρό και χρησιμοποιήθηκαν και αρχαία υλικά. Το κάστρο ονομάστηκε από τους Φράγκους Μπο-Βουάρ (γαλλικά : Beau-Voir) , αναφερόταν και **Μπελ Βεντέρε** (ιταλικά :Bel Vedere), μετά την οθωμανική κατάκτηση ονομάστηκε **Ποντικόκαστρο** από το σχήμα του ή Ποντικόν ή Πονδικόν. 

Κατά τον πόλεμο διαδοχής ανάμεσα στον Φερδινάνδο της Μαγιόρκας και τον Λουδοβίκο της Βουργουνδίας έγινε μάχη στο κάστρο το 1315 ανάμεσα στον Φερδινάνδο και τους Νικόλαο Μαύρο και Νικόλαο Ορσίνι όπου έληξε με νίκη του Φερδινάνδου. Εδώ γνώρισε κι έπειτα παντρεύτηκε ο Γοδεφρείδος Β' Βιλλαρδουίνος την Αγνή Κουρτεναί

Τον 14ο αιώνα πέρασε στους βυζαντινούς και το 1470 πέρασε στα χέρια των Οθωμανών.

Η λαϊκή παράδοση αναφέρει ότι συνδεόταν με υπόγεια στοά με το κάστρο Χλεμούτσι. Άλλη παράδοση μιλά για την βασιλοπούλα που για να μην πέσει στα χέρια των Αγαρηνών έπεσε από τον πύργο και σκοτώθηκε, η ίδια παράδοση λέει ότι οι Αγαρηνοί το κατέκτησαν με δόλο ντύνοντας κάποιον γυναίκα έγκυο έπεισε τους στρατιώτες κι άνοιξαν την πύλη. Τρίτη παράδοση αναφέρει ότι οι Οθωμανοί έβαλαν χριστιανούς και μετέφεραν χώμα χτίζοντας απέναντι του λόφο ψηλότερο κι έτσι γκρέμισαν τα τείχη του με κανόνια και το κατέλαβαν.

## Παραπομπές


## Δείτε επίσης
* Φειά
* Ηλείοι

## Εξωτερικοί σύνδεσμοι
* Υπουργείο Πολιτισμού: Αρχαία Φειά - Ποντικόκαστρο .

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Ηλείας
Κατηγορία:Αρχαιολογικοί τόποι στην Ηλεία
Κατηγορία:Βυζαντινά κάστρα στην Πελοπόννησο
Κάστρο της Ωλένης

Το **Κάστρο της Ωλένης** είναι κτίσμα των βυζαντινών χρόνων στη μεσαιωνική πόλη Ώλενα, στο σημερινό χωριό Ωλένη κοντά στον Πύργο πρωτεύουσα της Ηλείας. Σήμερα σώζονται ερείπια της οχύρωσης.

Το κάστρο αρχικά κτίστηκε από τους Βυζαντινούς και αποτελούσε έδρα του Ορθόδοξου Επισκόπου Ώλενας από τον 9ο αιώνα, μετά το 1204 και την Φράγκικη κατάκτηση της Πελοποννήσου αποτέλεσε έδρα του Λατίνου επισκόπου. Όταν το 1205 η λατινική επισκοπή μεταφέρθηκε στην Ανδραβίδα, το κάστρο έμεινε στην εξουσία του Λατίνου επισκόπου-βαρώνου, τον 15ο αιώνα με την κατάκτηση της Πελοποννήσου από τους Οθωμανούς εκδιώχθηκε ο Λατίνος επίσκοπος και ξαναέγινε έδρα του Ορθόδοξου επισκόπου.

## Παραπομπές


Κατηγορία:Κάστρα της Ηλείας
Κατηγορία:Κάστρα του Πριγκιπάτου της Αχαΐας
Κατηγορία:Βυζαντινά κάστρα στην Πελοπόννησο
Πανόραμα (αρχιτεκτονική)

thumb|right|350px|Το Μπελβεντέρε του Βατικανού
:*Για άλλα λήμματα με το όνομα Μπελβεντέρε, δείτε [[Μπελβεντέρε (αποσαφήνιση)]]
Ως *'Πανόραμα** ή **Μπελβεντέρε*' (ιταλικά Belvedere, *όμορφη θέα'') ονομάζεται στην ιστορική αρχιτεκτονική το είδος εκείνο των κτισμάτων, που προσφέρει μια όμορφη πανοραμική θέα του γύρω τοπίου. 

Η ελευθερία της εφαρμογής ποικίλει ανάλογα με τα γούστα του αρχιτέκτονα ή του οικοδεσπότη. Μπορεί να είναι ένα μπαλκόνι, μια ταράτσα, ένας πύργος ή κάστρο, ή μια στοά κτισμένη στην πλαγιά του βουνού.

Κατηγορία:Κτίρια και κατασκευές
Αυτοκέφαλο Τουρκορθόδοξο Πατριαρχείο

100px|δεξιά|Η σημαία του Τουκορθόδοξου Πατριαρχείου
Το **Αυτοκέφαλο Τουρκορθόδοξο Πατριαρχείο** (Τούρκικα: *Bağımsız Türk Ortodoks Patrikhanesi*), που αναφέρεται επίσης ως τουρκική Ορθόδοξη Εκκλησία (Τούρκικα: *Türk Ortodoks Kilisesi*), είναι μια μη αναγνωρισμένη ορθόδοξη χριστιανική εκκλησία, με έντονες επιρροές από την τουρκική εθνικιστική ιδεολογία. Ιδρύθηκε από τον Παύλο Καραχισαρίδη (συνεργάτη του Κεμάλ Ατατούρκ), γνωστό ως παπα-Εφτιμ στα τουρκικά, τουρκόφωνο ιερέα από το Ακνταγμαντενί. Έκτοτε, η διαδοχή γίνεται κληρονομικά. 

Κατηγορία:Χριστιανισμός στην Τουρκία
Διεθνές Ποδοσφαιρικό Συμβούλιο

Το **Διεθνές Ποδοσφαιρικό Συμβούλιο** (αγγλικά: *International Football Association Board*, **IFAB**) είναι ο οργανισμός ο οποίος καθορίζει τους Κανόνες του Παιχνιδιού.

## Λειτουργία
Το Διεθνές Ποδοσφαιρικό Συμβούλιο αποτελείται από τις τέσσερις ομοσπονδίες του Ηνωμένου Βασιλείου — Αγγλική Ποδοσφαιρική Ομοσπονδία (The FA), Σκωτική Ποδοσφαιρική Ομοσπονδία (SFA), Ποδοσφαιρική Ομοσπονδία Ουαλίας (FAW) και Ιρλανδική Ποδοσφαιρική Ομοσπονδία (IFA), οι οποίες ήταν οι τέσσερις πρώτες ποδοσφαιρικές ομοσπονδίες που δημιουργήθηκαν — και τη Διεθνή Ποδοσφαιρική Ομοσπονδία (FIFA). Από μία ψήφο έχουν οι τέσσερις ομοσπονδίες του Ηνωμένου Βασιλείου ενώ η FIFA έχει συνολικά τέσσερις ψήφους. Οι αποφάσεις του IFAB πρέπει να εγκρίνονται από τα 3/4 των ψήφων, το οποίο μεταφράζεται σε έξι ψήφους. Έτσι, η έγκριση της FIFA είναι απαραίτητη για τη να παρθεί όποιαδήποτε απόφαση του IFAB, αλλά από μόνη της δεν μπορεί να αλλάξει τους Κανονισμούς του Παιχνιδού, αφού πρέπει να συμφωνήσουν τουλάχιστον δύο από τις τέσσερις ομοσπονδίες του Ηνωμένου Βασιλείου. Υπάρχει επίσης η προϋπόθεση της απαρτίας: πρέπει να είναι παρόντα τουλάχιστον τέσσερα από τα πέντε μέλη, ένα εκ των οποίων πρέπει να είναι η FIFA, για να προχωρήσει μια συνάντηση.

## Μέλη

## Παραπομπές


## Εξωτερικοί σύνδεσμοι
* 
* Το IFAB  στη σελίδα της FIFA
* FIFA/IFAB έγγραφο για το ρόλο της IFAB  FIFA

Κατηγορία:Κανόνες Ποδοσφαίρου
Κατηγορία:Ποδοσφαιρικές ομοσπονδίες
Symptom of the Universe: The Original Black Sabbath 1970-1978

**Symptom of the Universe: The Original Black Sabbath 1970-1978** είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath. Ο δίσκος κυκλοφόρησε στις 15 Οκτωβρίου του 2002 μέσω της δισκογραφικής εταιρείας "Warner Bros." σε μορφή διπλού CD και περιέχει τραγούδια από τους δίσκους των Black Sabbath οι οποίοι κυκλοφόρησαν τη δεκαετία του '70, με τον Όζι Όσμπορν στα φωνητικά.

## Τραγούδια
***CD 1***
1. **Black Sabbath** *(Iommi, Osbourne, Butler, Ward)* - 6:19
2. **N.I.B.** *(Iommi, Osbourne, Butler, Ward)* - 6:08
3. **The Wizard** *(Iommi, Osbourne, Butler, Ward)* - 4:24
4. **Warning** *(Dunbar/Dmochowski/Hickling/Moorshead)* - 10:28
5. **Evil Woman** *(Larry Weigand, Dick Weigand and David Wagne)* - 3:25
6. **Paranoid** *(Iommi, Osbourne, Butler, Ward)* - 2:53
7. **Iron Man** *(Iommi, Osbourne, Butler, Ward)* - 5:58
8. **War Pigs** *(Iommi, Osbourne, Butler, Ward)* - 7:55
9. **Fairies Wear Boots** *(Osbourne, Butler)* - 6:13
10. **Sweet Leaf** *(Iommi, Osbourne, Butler, Ward)* - 5:05
11. **Children of the Grave** *(Iommi, Osbourne, Butler, Ward)* - 5:18
12. **Into the Void** *(Iommi, Osbourne, Butler, Ward)* - 6:13
13. **Lord of this World** *(Iommi, Osbourne, Butler, Ward)* - 5:27

***CD 2***
1. **After Forever** *(Iommi, Osbourne, Butler, Ward)* - 5:25
2. **Snowblind** *(Iommi, Osbourne, Butler, Ward)* - 5:33
3. **Laguna Sunrise** *(Iommi, Osbourne, Butler, Ward)* - 2:55
4. **Changes** *(Iommi, Osbourne, Butler, Ward)* - 4:44
5. **Tomorrow's Dream** *(Iommi, Osbourne, Butler, Ward)* - 3:11
6. **Supernaut** *(Iommi, Osbourne, Butler, Ward)* - 4:49
7. **Sabbath Bloody Sabbath** *(Iommi, Osbourne, Butler, Ward)* - 5:45
8. **Fluff** *(Iommi, Osbourne, Butler, Ward)* - 4:11
9. **Sabbra Cadabra** *(Iommi, Osbourne, Butler, Ward)* - 5:56
10. **Am I Going Insane** *(Iommi, Osbourne, Butler, Ward)* - 4:16
11. **Symptom of the Universe** *(Iommi, Osbourne, Butler, Ward)* - 6:29
12. **Hole in the Sky** *(Iommi, Osbourne, Butler, Ward)* - 3:59
13. **Rock 'n' Roll Doctor** *(Iommi, Osbourne, Butler, Ward)* - 3:30
14. **Dirty Women** *(Iommi, Osbourne, Butler, Ward)* - 7:13
15. **Never Say Die** *(Iommi, Osbourne, Butler, Ward)* - 3:50
16. **A Hard Road** *(Iommi, Osbourne, Butler, Ward)* - 6:04

## Τα μέλη του συγκροτήματος
Τα τραγούδια τα οποία περιλαμβάνονται στο **Symptom of the Universe: The Original Black Sabbath 1970-1978** ηχογραφήθηκαν από τους εξής μουσικούς:

* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Πηγές
* The Official Black Sabbath Website :: The History of Black Sabbath
* Symptom of the Universe: The Original Black Sabbath (1970-1978) - AllMusic
* Symptom of the Universe – Black Sabbath Online

Κατηγορία:Άλμπουμ του 2002
Κατηγορία:Compilation άλμπουμ των Black Sabbath
Captain Beyond (άλμπουμ)

**Captain Beyond** είναι ο τίτλος του πρώτου δίσκου του ομώνυμου ροκ συγκροτήματος. Ο δίσκος ηχογραφήθηκε στα τέλη του 1971 και στις αρχές του 1972 στο Λος Άντζελες των Ηνωμένων Πολιτειών και κυκλοφόρησε μέσω της "Capricorn Records" ανεβαίνοντας στο # 134 των αμερικανικών τσαρτ, χωρίς να καταφέρει να μπει στις πρώτες εκατό θέσεις του καταλόγου. Το συγκεκριμένο άλμπουμ επανεκδόθηκε σε μορφή CD στις 19 Αυγούστου 1997 από την "Capricorn Records".

Κατά τη διάρκεια των ηχογραφήσεων του πρώτου τους δίσκου, οι Captain Beyond αποτελούνταν από τον πρώην τραγουδιστή των Deep Purple, Ροντ Έβανς, τον κιθαρίστα Λάρι Ράινχαρτ και τον μπασίστα Λι Ντόρμαν από τους Iron Butterfly και τον ντράμερ Μπόμπι Κάλντγουελ ο οποίος έπαιζε πιο πριν με τον Τζόνι Γουίντερ.

## Τραγούδια
1. **Dancing Madly Backwards (On a Sea of Air)** *(Evans, Caldwell)* - 4:08
2. **Armworth** *(Evans, Caldwell)* - 2:50
3. **Myopic Void** *(Evans, Caldwell)* - 3:37
4. **Mesmerization Eclipse** *(Evans, Caldwell)* - 3:45
5. **Raging River of Fear** *(Evans, Caldwell)* - 3:48
6. **Thousand Days of Yesterdays (Intro)** *(Evans, Caldwell)* - 1:30
7. **Frozen Over** *(Evans, Caldwell)* - 3:55
8. **Thousand Days of Yesterdays (Time Since Come and Gone)** *(Evans, Caldwell)* - 4:05
9. **I Can't Feel Nothin' (Part 1)** *(Evans, Caldwell)* - 3:07
10. **As the Moon Speaks (To the Waves of the Sea)** *(Evans, Caldwell)* - 2:30
11. **Astral Lady** *(Evans, Caldwell)* - 1:15
12. **As the Moon Speaks (Return)** *(Evans, Caldwell)* - 2:16
13. **I Can't Feel Nothin' (Part 2)** *(Evans, Caldwell)* - 1:11

## Θέσεις τσαρτ
***Captain Beyond*** *(άλμπουμ)*

***Επίσημη κυκλοφορία: [[Ιούλιος]] [[1972]]***

## Μέλη των Captain Beyond
Η σύνθεση του συγκροτήματος κατά την ηχογράφηση του "***Captain Beyond***" είχε την εξής μορφή:

* **[[Ροντ Έβανς]]** - *φωνητικά*
* **[[Λάρι Ράινχαρτ]]** - *κιθάρα*
* **[[Λι Ντόρμαν]]** - *μπάσο*, *πλήκτρα*
* **[[Μπόμπι Κάλντγουελ]]** - *τύμπανα*

## Πηγές
* Allmusic review
* Εκδόσεις
* Αμερικανικά τσαρτ

Κατηγορία:Δισκογραφία των Captain Beyond
Κατηγορία:Άλμπουμ του 1972
Διαρροή χημικών στο Μποπάλ

thumb|250px|Μνημείο για τους νεκρούς λόγω της διαρροής
Η **διαρροή χημικών στο Μποπάλ** ήταν ένα βιομηχανικό ατύχημα το όποιο συνέβη το βράδυ στις 2-3 Δεκεμβρίου 1984 στο εργοστάσιο εντομοκτόνων της *Union Carbide India Limited* κοντά στη πόλη Μποπάλ στην Ινδία. Τουλάχιστον 500.000 άνθρωποι εκτέθηκαν σε ισοκυανικό μεθύλιο και άλλα χημικά. Ο αριθμός των θυμάτων λόγω της διαρροής δεν είναι επακριβώς γνωστός. Μέχρι τον Οκτώβριο του 2003 είχαν δοθεί αποζημιώσεις για 15.248 θανάτους και 554.895 περιπτώσεις αναπηρίας. Υπολογίζεται ότι συνολικά λόγω της διαρροής έχασαν τη ζωή τους 15.000 με 25.000 άνθρωποι, σύμφωνα με ακτιβιστικές οργανώσεις, γεγονός που κατατάσσει αυτή τη διαρροή ως το χειρότερο βιομηχανικό ατύχημα που έχει λάβει χώρα στον κόσμο.

Τα αίτια αυτής της διαρροής δεν είναι επακριβώς γνωστά. Το εργοστάσιο στο Μποπάλ είχε κατασκευαστεί με χαμηλότερα πρότυπα ασφαλείας από ότι τα εργοστάσια της εταιρείας στις ΗΠΑ και μικρές διαρροές ήταν συχνές, ενώ πολλά συστήματα ασφαλείας δεν λειτουργούσαν. Στις 2 Δεκεμβρίου 1984 μπήκε νερό μέσα στη δεξαμενή 610, στην οποία ήταν αποθηκευμένο το ισοκυανικό μεθύλιο. Λόγω της υπερβολικά έντονης αντίδρασης που ακολούθησε η πίεση μέσα στην δεξαμενή αυξήθηκε γρήγορα και τελικά έγινε τόσο μεγάλη ώστε η βαλβίδα ασφαλείας να ανοίξει και το αέριο να διοχετευθεί στο πύργο καθαρισμού, ο οποίος ήταν κλειστός λόγω συντήρησης. Το αέριο διέρρευσε από τη καμινάδα κοντά στη κορυφή του πύργου και κατευθύνθηκε προς τη πόλη. Η καμινάδα είχε ύψος 33 μέτρα, πολύ μεγάλο για να φτάσει ο πίδακας νερού σε αυτή και να εξουδετερώσει το αέριο. Οι εγκαταστάσεις έκλεισαν και στη συνέχεια καθαρίστηκαν πλημμελώς και η διαρροή τοξικών ουσιών στα υπόγεια ύδατα συνέχισε μέχρι τουλάχιστον το 2004.

Η εταιρία πλήρωσε αποζημιώσεις το 1989 ύψους 470 εκατομμυρίων δολαρίων. Η εκδίκαση της υπόθεσης ολοκληρώθηκε το 2010 με κατηγορούμενους εφτά ανώτατα στελέχη της Union Carbide India Limited. Οι κατηγορούμενοι καταδικάστηκαν για φόνο εξ αμελείας σε δύο χρόνια φυλάκισης και πρόστιμο 100.000 ινδικές ρουπίες έκαστος, η μέγιστη ποινή που προβλέπει ο νόμος.

## Παραπομπές

## Εξωτερικοί σύνδεσμοι

Κατηγορία:Καταστροφές στην Ινδία
Κατηγορία:Βιομηχανικά ατυχήματα
Κατηγορία:Περιβαλλοντικές καταστροφές
Sufficiently Breathless

**Sufficiently Breathless** είναι ο τίτλος του δεύτερου δίσκου του ροκ συγκροτήματος Captain Beyond, ο οποίος ηχογραφήθηκε στα τέλη του 1972 και τις αρχές του 1973 στο Λος Άντζελες των Ηνωμένων Πολιτειών και κυκλοφόρησε μέσω της "Capricorn Records" ανεβαίνοντας στο # 90 των αμερικανικών τσαρτ, όντας το μόνο άλμπουμ του συγκροτήματος το οποίο κατάφερε να μπει στο Billboard Hot-100.

Το "*Sufficiently Breathless*" επανεκδόθηκε σε μορφή CD στις 19 Μαΐου 1998 από την "Capricorn Records".

## Τραγούδια
1. **Sufficiently Breathless** *(Dorman)* - 5:15
2. **Bright Blue Tango** *(Dorman)* - 4:11
3. **Drifting in Space** *(Dorman)* - 3:12
4. **Evil Men** *(Dorman)* - 4:51
5. **Starglow Energy** *(Dorman)* - 5:04
6. **Distant Sun** *(Dorman)* - 4:42
7. **Voyages of Past Travellers** *(Dorman)* - 1:46
8. **Everything's a Circle** *(Dorman)* - 4:14

## Θέσεις τσαρτ
***Sufficiently Breathless*** *(άλμπουμ)*

***Επίσημη κυκλοφορία: [[1973]]***

## Μέλη των Captain Beyond
Η σύνθεση του συγκροτήματος κατά την ηχογράφηση του "***Sufficiently Breathless***" είχε την εξής μορφή:

* **[[Ροντ Έβανς]]** - *φωνητικά*
* **[[Λάρι Ράινχαρτ]]** - *κιθάρα*
* **[[Λι Ντόρμαν]]** - *μπάσο*
* **Ρης Γουάινανς** - *πλήκτρα*
* **Μάρτι Ροντρίγκεζ** - *τύμπανα*

## Πηγές
* Allmusic review
* Εκδόσεις
* Αμερικανικά τσαρτ

Κατηγορία:Δισκογραφία των Captain Beyond
Κατηγορία:Άλμπουμ του 1973
Dawn Explosion

**Dawn Explosion** είναι ο τίτλος του τρίτου δίσκου του ροκ συγκροτήματος Captain Beyond, ο οποίος ηχογραφήθηκε στα τέλη του 1976 και τις αρχές του 1977 στα "Record Plant Studios" της Βόρειας Καλιφόρνια των Ηνωμένων Πολιτειών και κυκλοφόρησε μέσω της "Warner Bros. Records" ανεβαίνοντας στο # 181 των αμερικανικών τσαρτ.

Το "*Dawn Explosion*" επανεκδόθηκε σε μορφή CD στις 1 Ιουλίου 1994 από την "One Way Records".

## Τραγούδια
1. **Do or Die** *(Rhino, Caldwell, Daffern)* - 3:38
2. **Icarus** *(Rhino, Caldwell, Dorman)* - 4:17
3. **Sweet Dreams** *(Rhino, Caldwell, Dorman)* - 5:29
4. **Fantasy** *(Rhino, Caldwell, Dorman)* - 6:02
5. **Breath of Fire, Part 1 & Part 2** *(Rhino, Caldwell, Daffern)* - 6:19
6. **If You Please** *(Rhino, Caldwell, Daffern, Dorman)* - 4:13
7. **Midnight Memories** *(Rhino)* - 3:59
8. **Oblivion** *(Rhino, Caldwell, Dorman)* - 4:00

## Θέσεις τσαρτ
***Dawn Explosion*** *(άλμπουμ)*

***Επίσημη κυκλοφορία: [[1977]]***

## Μέλη των Captain Beyond
Η σύνθεση του συγκροτήματος κατά την ηχογράφηση του "***Dawn Explosion***" είχε την εξής μορφή:

* **Γουίλι Ντάφερν** - *φωνητικά*
* **[[Λάρι Ράινχαρτ]]** - *κιθάρα*
* **[[Λι Ντόρμαν]]** - *μπάσο*
* **[[Μπόμπι Κάλντγουελ]]** - *τύμπανα*

## Πηγές
* Allmusic review
* Εκδόσεις
* Αμερικανικά τσαρτ

Κατηγορία:Δισκογραφία των Captain Beyond
Κατηγορία:Άλμπουμ του 1977
Ράιαν Μπέρτραντ

Ο **Ράιαν Ντόμινικ Μπέρτραντ** (γεννημένος στις 5 Αυγούστου 1989) είναι Άγγλος ποδοσφαιριστής ο οποίος αγωνίζεται για λογαριασμό της Τσέλσι και της Εθνικής Αγγλίας στην θέση του αριστερού μπακ.

Γεννημένος στο Σάουθουορκ του Λονδίνου, ο Μπέρτραντ ξεκίνησε την ποδοσφαιρική του σταδιοδρομία από την Τζίλιγχαμ, προτού υπογράψει στην Τσέλσι τον Ιούλιο του 2005. Εκεί, πέρασε από όλες τις ηλικιακές κατηγορίες των τμημάτων υποδομής του συλλόγου και στη συνέχεια παραχωρήθηκε ως δανεικός σε διάφορες ομάδες μεταξύ του 2006 και του 2010. Πραγματοποίησε το επίσημο ντεμπούτο του με την Τσέλσι στις 20 Απριλίου 2011, έξι χρόνια μετά την μεταγραφή του σε αυτή, σε μια αναμέτρηση απέναντι στην Μπέρμιγχαμ Σίτι. Την σεζόν 2011–12, ο Μπέρτραντ υπέγραψε νέο τετραετές συμβόλαιο με την Τσέλσι και χρησιμοποιήθηκε ως αλλαγή του Άσλεϊ Κόουλ, τον οποίο χαρακτήρισε ως "εξαιρετικό παράδειγμα για την θέση του." Στις 19 Μαΐου 2012, ο Μπέρτραντ έγινε ο πρώτος ποδοσφαιριστής που πραγματοποιεί το ντεμπούτο του στο Τσάμπιονς Λιγκ στον τελικό της διοργάνωσης, ξεκινώντας στην ασυνήθιστη γι'αυτόν θέση του αριστερού χαφ μπροστά από τον Κόουλ, σε μια αναμέτρηση όπου η Τσέλσι νίκησε την Μπάγερν Μονάχου με σκορ 4–3 στην διαδικασία των πέναλτι. Έχει κατακτήσει τίτλους με την Τσέλσι, συμπεριλαμβανομένων ενός FA Cup κι ενός Τσάμπιονς Λιγκ.

Ο Μπέρτραντ είναι Άγγλος διεθνής, ο οποίος έχει εκπροσωπήσει τα 'Τρία Λιοντάρια' στις ηλικιακές κατηγορίες Κ-17, Κ-18, Κ-19, Κ-20, Κ-21 και ανδρών. Στις 15 Αυγούστου 2012, πραγματοποίησε το ντεμπούτο του με την Εθνική Αγγλίας Ανδρών σε μια φιλική αναμέτρηση απέναντι στην Ιταλία, η οποία τελείωσε με τη νίκη των Άγγλων με σκορ 2–1.

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ρέντινγκ ΦΚ
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Νόριτς Σίτι
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Τζίλιγχαμ ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές ολυμπιακής ομάδας Μεγάλης Βρετανίας
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Όλντχαμ Αθλέτικ
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κάστρο των Πορτών

Το **Κάστρο των Πορτών** είναι φράγκικο κτίσμα που περιλάμβανε οχυρωμένο μεσαιωνικό οικισμό. Σήμερα ερείπια του βρίσκονται στο χωριό Πόρτες Αχαΐας στο όρος Σκόλλις 45 περίπου χιλιόμετρα από την Πάτρα σε υψόμετρο 365 μέτρα και στα σύνορα των πρώην νομών Αχαΐας και Ηλείας. 

Χτίστηκε τον 14ο αιώνα από τους Φράγκους του Πριγκιπάτου της Αχαΐας και είναι νεότερο από το κοντινό Κάστρο του Σαντομέρ. Το 1391 αναφέρεται ότι ήταν το "Φράγκικο τιμάριο Saint Jacob" που ανήκε σε ιππότη με καταγωγή την Κύπρο. 

## Παραπομπές


## Βιβλιογραφία
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, τόμοι Α'-Β', Αχαϊκές Εκδόσεις, Πάτρα 1998-1999 ISBN 960-7960-10-6 (set)
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση

Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κ
Κ
Τζόζεφ Μούσκατ

Ο **Τζόζεφ Μούσκατ** (*Joseph Muscat*, 22 Ιανουαρίου 1974-) είναι Μαλτέζος πολιτικός, ο οποίος διατέλεσε πρωθυπουργός της χώρας από τις 11 Μαρτίου 2013 ως τις 13 Ιανουαρίου 2020 και αρχηγός του Εργατικού Κόμματος από τις 6 Ιουνίου 2008 ως τον Ιανουάριο του 2020 και αρχηγός της Αντιπολίτευσης από την 1 Οκτωβρίου 2008 μέχρι τις 10 Μαρτίου 2013. Προηγουμένως, ήταν μέλος του Ευρωπαϊκού Κοινοβουλίου από το 2004 μέχρι το 2008. 

Μετά τη νίκη του Εργατικού Κόμματος στις εκλογές του Μαρτίου του 2013, ο Μούσκατ ανέλαβε πρωθυπουργός της χώρας στις 11 Μαρτίου 2013.Τον πρωθυπουργό συνεχάρη εκ μέρους της Κομισιόν, ο πρόεδρός της, Ζοζέ Μανουέλ Μπαρόζο.

Το 2017 έπειτα από την ανάμιξη της συζύγου του, Μισέλ, σε σκάνδαλο δωροδοκίας, προκήρυξε πρόωρες γενικές εκλογές, οι οποίες διενεργήθηκαν στις 3 Ιουνίου και κερδήθηκαν από το κόμμα του. Ειδικότερα, η Μισέλ Μούσκατ κατηγορήθηκε ότι άνοιξε λογαριασμό στον Παναμά προκειμένου να φυλάει εκεί χρήματα προερχόμενα από δωροδοκία (μίζες) από το Αζερμπαϊτζάν.

Στα τέλη Νοεμβρίου του 2019 η πρωθυπουργία του Μούσκατ κλονίστηκε από τη σύλληψη του μεγαλοεπιχειρηματία Γιόργκεν Φενέκ και την εμπλοκή του Κιθ Σέμπρι, επιτελάρχη του Μούσκατ, στην υπόθεση. Ο Μούσκατ αποφάσισε μόνος του να δώσει προεδρική χάρη στον Μέλβιν Τέουμα, στις 25 Νοεμβρίου 2019. Ο Τέουμε θεωρείται εμπλεκόμενος στη δολοφονία της δημοσιογράφου Γκαλίζια Καρουάνα. Στις 29 Νοεμβρίου ο Μούσκατ αρνήθηκε να δώσει χάρη και στον Γιόργκεν Φενέκ. Την ίδια ημέρα ο πρωθυπουργός γνωστοποίησε στον πρόεδρο Τζορτζ Βέλλα ότι θα υπέβαλε την παραίτησή του από την πρωθυπουργία. 

Την 1η Δεκεμβρίου 2019 ο Μούσκατ ανακοίνωσε την παραίτησή του, κάτι που έγινε στις 13 Ιανουαρίου 2020. Τον διαδέχθηκε στην πρωθυπουργία ο Ρόμπερτ Αμπέλα.

## Παραπομπές


Κατηγορία:Πρωθυπουργοί της Μάλτας
Κατηγορία:Ευρωβουλευτές της Μάλτας
Ένωση Ποδοσφαιρικών Σωματείων Κιλκίς

Η **Ένωση Ποδοσφαιρικών Σωματείων Κιλκίς** (**Ε.Π.Σ.Κ.**) είναι το όργανο διοίκησης του ποδοσφαίρου στον Νομό Κιλκίς. Εδρεύει στο Κιλκίς και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Κιλκίς σε εθνικό επίπεδο.

## Ιστορία
Έως το 1960 τα σωματεία του Νομού Κιλκίς μετείχαν στις διοργανώσεις της Ένωσης Ποδοσφαιρικών Σωματείων Μακεδονίας. Έπειτα, τα σωματεία του Νομού Κιλκίς αγωνίζονταν στις διοργανώσεις της Ένωσης Ποδοσφαιρικών Σωματείων Κιλκίς.

## Πρωταθλήματα

Η δομή των πρωταθλημάτων της Ε.Π.Σ. Κιλκίς είναι η εξής:
* Α1 Κατηγορία
* Α΄ Κατηγορία
** Ανατολικός Όμιλος
** Δυτικός Όμιλος

### Πρωταθλητές
#### [[Ένωση Ποδοσφαιρικών Σωματείων Μακεδονίας|Ε.Π.Σ. Μακεδονίας]]

Πηγή: ellinikopodosfero.com

#### Ε.Π.Σ. Κιλκίς

Πηγή: Ε.Π.Σ. Κιλκίς

### Επίδοση ανά σύλλογο

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Κιλκίς.

### Κυπελλούχοι

Πηγή: Ε.Π.Σ. Κιλκίς

### Τελικοί

Πηγή: Ε.Π.Σ. Κιλκίς

## Το δυναμικό της Ε.Π.Σ. Κιλκίς

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στο Κιλκίς
Τρούμπα '67

Το ***Τρούμπα '67***  γνωστό και ως ***Αμαρτωλές γυναίκες στην Τρούμπα*** είναι ελληνική δραματική ταινία του 1967, σε σκηνοθεσία Γρηγόρη Γρηγορίου και σενάριο του Πάνου Κοντέλλη. Πρωταγωνιστούν οι Γιώργος Φούντας, Καίτη Θεοχάρη και Μπέτυ Αρβανίτη.

## Πλοκή

Μια όμορφη τραγουδίστρια, η Ρίτα, εργάζεται σε ένα κακόφημο κέντρο της Τρούμπας. Το αφεντικό του μαγαζιού διακινεί ναρκωτικά. Η Ρίτα συνδέεται συναισθηματικά με έναν τακτικό πελάτη του μαγαζιού, τον οποίο θεωρεί εύπορο, με σκοπό να απεμπλακεί από τις βρόμικες δουλειές του αφεντικού της. Η Ρίτα ανακαλύπτει την τραγική οικονομική κατάσταση του φίλου της, αλλά μένει κοντά του. Το πρώην αφεντικό της την πιέζει να τον βοηθήσει στη διακίνηση των ναρκωτικών. Εκείνη υποκύπτει επιστρέφοντας στην παλιά της δουλειά και ο φίλος της τη διώχνει. Τελικά ο φίλος της βρίσκεται από σύμπτωση κάτοχος 200.000 δολαρίων και θα επιχειρήσει να φύγει με τη Ρίτα. Κατά τη διάρκεια συμπλοκής της συμμορίας με την αστυνομία η Ρίτα σκοτώνεται.

## Διανομή ρόλων
* Γιώργος Φούντας - Αργύρης******
* Καίτη Θεοχάρη - Ρίτα******
* Μπέτυ Αρβανίτη - Νταίζη
* Γιώργος Μούτσιος - Σπύρος Τσάρδας******
* Βαγγέλης Καζάν - Παπαδόπουλος
* Σπύρος Καλογήρου - Τσάρδας
* Γιώργος Οικονόμου - Καράμπας
* Χριστόφορος Ζήκας - Γκράφας
* Νάσος Κεδράκας - πατέρας Ρίτας
* Αλέκος Κουρής - Περικλής
* Θόδωρος Κατσαδράμης - Μιχάλης

## Υποδοχή
Η ταινία στην πρώτη προβολή έκοψε 147.502 εισιστήρια και ήλθε στην 43η θέση σε σύνολο 117 ταινιών της περιόδου.

## Παραπομπές


## Πηγές
*Γρηγόρης Γρηγορίου, εκδ. Αιγόκερως, Αθήνα, 1996, σελ.144-145
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
*
*Τρούμπα 67 στην Ταινιοθήκη της Ελλάδος

Κατηγορία:Ταινίες του 1967
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ελληνικές θρίλερ ταινίες
Κατηγορία:Φιλμ νουάρ
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Πάνου Κοντέλη
Κατηγορία:Ταινίες σχετικά με την πορνεία
Κατηγορία:Ταινίες γυρισμένες στην Ελλάδα
Ο τελευταίος των κομιτατζήδων

***Ο τελευταίος των κομιτατζήδων*** (εναλλακτικός τίτλος: ***Οι κομιτατζήδες***) είναι ελληνική πολεμική ταινία του 1970, σε σκηνοθεσία Γρηγόρη Γρηγορίου και σε σενάριο Γιάννη Τζιώτη.

## Πλοκή

Το 1941, οι Γερμανοί παραδίδουν την Ανατολική Μακεδονία στους Βουλγάρους. Ο ταγματάρχης Άντον Πάικο αναλαμβάνει διοικητής της ίδιας περιοχής που το 1918 υποχωρώντας έκαψε. Τότε, η Φιλιώ βρέθηκε κακοποιημένη και νεκρή δίπλα στον βιαστή της, τον νεκρό κομιτατζή Ζλάταν Συμεώνοφ. Το βρέφος που απέκτησαν, τον Γρηγόρη, θα το μεγαλώσει ο πατέρας της Φιλιώς. Την ίδια στιγμή, ο Ιβάν, ο δίδυμος αδελφός του βρέφους μεγαλώνει στη Βουλγαρία, απαχθείς από τους κομιτατζήδες. Ο Γρηγόρης θα συλληφθεί και στη θέση του θα παρουσιαστεί ο δίδυμος αδελφός του. Η αρραβωνιστικιά του Γρηγόρη, μια νεαρή δασκάλα, δεν εμπιστεύεται τον δίδυμο αδελφό του. Τελικά η Γερμανία ηττάται και οι Βούλγαροι φεύγουν, ενώ ο Βούλγαρος δίδυμος σκοτώνεται από το χέρι του αδελφού του.

## Διανομή ρόλων
* Χρήστος Πολίτης - Γρηγόρης Στάμου / Ιβάν Συμεώνοφ**'
* [[Βέρα Κρούσκα]] - Ισμήνη**'
* Στέφανος Στρατηγός - Αντόν Πάικο**
* Χάρης Παναγιώτου - Ζλάταν Συμεώνοφ
* Πέρη Ποράβου - Φιλιώ Στάμου

## Κυκλοφορία
Η ταινία στην πρώτη της προβολή έκοψε 235.752 εισιτήρια και ήλθε 30η σε σύνολο 99 ταινιών της περιόδου. 

## Παραπομπές


## Βιβλιογραφία
* Γρηγόρης Γρηγορίου, εκδ. Αιγόκερως, Αθήνα, 1996, σελ.151-153
* Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ελληνόφωνες ταινίες
Κατηγορία:Ελληνικές πολεμικές ταινίες
Κατηγορία:Ελληνικές δραματικές ταινίες
Κατηγορία:Πολεμικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Ταινίες παραγωγής Αρτ Φιλμ
Παλαιόκαστρο Στρέζοβας

Το **Παλαιόκαστρο**, επίσης γνωστό ως **Κάστρο Στρέζας**, είναι κατεστραμμένο σήμερα φραγκικό φρούριο στο χωριό Δάφνη, παλαιότερα γνωστό ως Στρέζοβα, της Επαρχίας Καλαβρύτων, στην Περιφερειακή Ενότητα Αχαΐας. Βρίσκεται κτισμένο στην κορυφή ενός μικρού πετρώδη και ιδιαίτερα απόκρημνου λόφου που έχει το όνομα *Παλαιόκαστρο* και είναι τμήμα του βουνού *Δρυμώνας* παρυφάδας του Αφροδίσιου. Στους πρόποδες του λόφου περνά ο ποταμός Λάδωνας. 

Κτίστηκε από τους Φράγκους του Πριγκιπάτου της Αχαΐας, ίσως τον 13ο αιώνα, στην περιοχή της Στρέζοβας και ανήκε στην Βαρωνία της Άκοβας, η περιοχή της Στρέζοβας τότε ήταν μοιρασμένη ανάμεσα στις βαρωνίες της Άκοβας και των Καλαβρύτων. Χρησίμευε για τον έλεγχο των τιμαρίων των βαρώνων αλλά και με φρυκτωρία ειδοποιούσε για επερχόμενο κίνδυνο την Άκοβα μέσω άλλων κάστρων της περιοχής. Ήταν μικρό κτίσμα που περιέκλειε και οικισμό αλλά κυρίως χρησίμευε για εγκατάσταση στρατιωτικής φρουράς. 

Μετά το 1279 η περιοχή ήταν στα τιμάρια που πήρε και διαφέντευε η Μαργαρίτα ντε Νεϊγύ κυρά της Άκοβας και του Πασσαβά. 

## Πηγές

* 
* Σύντομη ιστορία της Δάφνης (Στρέζοβα) Αχαΐας, κείμενο: Γιάννης Μπουσιούτης. dafneos.gr. Ανακτήθηκε: 9 Μαΐου 2013.

Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κατηγορία:Βαρωνία της Άκοβας
Κατηγορία:Δήμος Παΐων
Οι τελευταίοι του Ρούπελ

***Οι τελευταίοι του Ρούπελ*** είναι ελληνική πολεμική - δραματική ταινία του 1971, σε σκηνοθεσία Γρηγόρη Γρηγορίου. Το σενάριο γράφτηκε από τον Γιάννη Μαρή και η παραγωγή ανήκει στον Τζέιμς Πάρις. Πρωταγωνιστούν ο Χρήστος Πολίτης και η Βέρα Κρούσκα.

## Πλοκή

Την άνοιξη του 1941 οι Γερμανοί ετοιμάζονται να εισβάλουν στην Ελλάδα. Στο οχυρό Ρούπελ υπηρετεί ο ανθυπολοχαγός Αλέξης Κομνηνός, ο οποίος θα λάβει την εντολή να περάσει στη Βουλγαρία για να λάβει πληροφορίες σχετικά με τη σχεδιαζόμενη γερμανική επίθεση στο οχυρό. Μαζί με έναν στρατιώτη, εισέρχονται στα βουλγαρικά εδάφη και έρχονται σε επαφή με άλλους δύο Έλληνες εκεί, τον Νικήτα και την Όλγα, οι οποίοι τους βοηθούν στο έργο τους. Η επιστροφή τους στην Ελλάδα θα είναι περιπετειώδης, επειδή έχουν γίνει αντιληπτοί. Θα φθάσουν στο Ρούπελ μόνο ο Κομνηνός με το σύντροφό του και θα αμυνθούν με τους υπόλοιπους στρατιώτες. Όταν μαθαίνουν για τη συνθηκολόγηση, παραδίδουν συγκινημένοι το οχυρό. Η ταινία τελειώνει με την παράδοση των Ελλήνων στρατιωτών, ενώ τους αποδίδονται τιμές από τον γερμανικό στρατό.

## Διανομή ρόλων

* Χρήστος Πολίτης - ανθυπολοχαγός Αλέξης Κομνηνός**'
* [[Βέρα Κρούσκα]] - Όλγα Πάβλοβα**'
* Γιάννης Κατράνης - στρατιώτης Κοσμάς Γεωργίου**'
* [[Στέφανος Στρατηγός]] - Νικήτας**'
* Δημήτρης Μπισλάνης - λοχαγός Κυρίνης
* Θόδωρος Κατσαδράμης - Θύμιος
* Φρανκ Μπράνα - Κοσμάς Γεωργίου
* Ανχέλ ντελ Πότσο - Χανς φον Ρίτερ
* Φερνάντο Σάντσο - συνταγματάρχης

## Υποδοχή
Η ταινία πραγματοποίησε 202.293 ειιτήρια και έλαβε την 26η θέση σε σύνολο 87 ταινιών της περιόδου.

## Παραπομπές


## Βιβλιογραφικές πηγές
* *Γρηγόρης Γρηγορίου*, εκδ. Αιγόκερως, Αθήνα, 1996, σελ.153-154
* Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
*
*Οι Τελευταίοι του Ρούπελ στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές πολεμικές ταινίες
Κατηγορία:Ελληνικές δραματικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Γιάννη Μαρή
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Ταινίες παραγωγής Αρτ Φιλμ